Нэхъыжьхэм – гулъытэ
Зи ныбжь хэкIуэтахэм я дунейпсо махуэм и щIыхькIэ, жэпуэгъуэ мазэ псом Бахъсэн районым Iуэхугъуэ гуапэхэр щекIуэкIынущ, «ГущIэгъу» фIэщыгъэм щIэту. Абы иджыблагъэ щытепсэлъыхьащ Бахъсэн районым цIыхухэм социальнэ Iуэхутхьэбзэ щыхуащIэ и центрым.
Зи закъуэу псэу цIыху 360-м Iуэхутхьэбзэ зэхуэмыдэхэр щагъуэт мыбы. Псалъэм папщIэ, мы мазэм абыхэм я унэ щхьэгъубжэхэр зыхуей хуагъэзэнущ, фIэIугъэхэр хуагъэхьэзырынущ.
Къыхэгъэщыпхъэщ социальнэ лэжьакIуэхэм школакIуэ цIыкIухэри щIэгъэкъуэн къазэрыхуэхъунур. Зэрыхабзэу, районым и къуажэ къэс щызэхуахьэсынущ зи ныбжь хэкIуэта нэхъ хуэмыщIахэм зэрадэIэпыкъун.
«ГущIэгъу» Iуэхум хэтынущ районым и пенсионерхэм-рэ ветеранхэмрэ я зэгухьэныгъэхэм я унафэщIхэр. Iуэ-хум иращIэкIыну зэхыхьэхэр пшыхькIэ щызэхуащIыжынущ Куба къуажэм ЩэнхабзэмкIэ и унэм.
Чылар Аринэ.
